open-index/open-wikipedia-markdown huggingface dataset:
Rooman olympiastadion

**Rooman olympiastadion** eli **Stadio Olimpico** on Roomassa sijaitseva urheilustadion. Se on kahden jalkapalloseuran, AS Roman ja SS Lazion, kotikenttä, mutta sitä käytetään myös yleisurheilukilpailuissa. Stadion sijaitsee Foro Italicon liikuntakeskuksessa.

## Historia

Rooman olympiastadionin rakennustyöt aloitettiin 1928. Rakennuksen oli suunnitellut arkkitehti Enrico Del Debbio, ja se avattiin osittain vuonna 1932. Stadionin nimi oli tuolloin Stadio dei Cipressi eli Sypressistadion.

Toinen maailmansota keskeytti rakennustyöt, ja sitä käytettiin sodan aikana muun muassa liittoutuneiden sotilaiden parkkipaikkana. Rakennustöitä jatkettiin taas 1950-luvulla, ja stadion avattiin 17. toukokuuta 1953. Ensimmäisenä otteluna oli Italian ja Unkarin välinen ottelu. Stadionille mahtui tuolloin 100&nbsp;000 katsojaa.

Stadion sai nykyisen nimensä, kun Rooma sai vuoden 1960 olympialaiset. Stadionin kapasiteettia myös pienennettiin, ja sitä uusittiin. Laajamittaiset peruskorjaukset tehtiin jalkapallon MM-kilpailuja 1990 varten. Sisätiloja parannettiin 2008 Uefan uusien vaatimusten mukaisiksi. Katsojakapasiteetiksi muodostui tuolloin 72&nbsp;698 paikkaa. Stadion sijaitsee Foro Olimpicon liikuntakeskuksessa, suunnilleen Vatikaanin ja Rooman historiallisen keskustan puolivälissä.

## Käyttö
Rooman olympiastadionia käyttää kaksi roomalaista jalkapalloseuraa, AS Roma ja SS Lazio. Se täyttää Uefan korkeimman stadionvaatimuksen, joten siellä voidaan pelata Mestarien liigan ja Eurooppa-liigan loppuotteluita sekä EM-kilpailujenotteluita. AS Roman kannattajat ovat Curva Sudissa ja Lazion kannattajat Curva Nordissa. 

Olympiastadionia on käytetty säännöllisesti myös muuhun urheiluun kuin jalkapallon. Siellä on pidetty erityisesti yleisurheilutapahtumia, muun muassa vuosittainen Golden Gala. Euroopan tärkein rugby union -kilpailu Six Nations Championshipin otteluita on pidetty stadionilla vuodesta 2012.

Olympiastadion on toiminut päänäyttämönä muun muassa vuoden 1960 kesäolympialaisissa, vuoden 1990 jalkapallon MM-kisoissa ja vuoden 1987 yleisurheilun MM-kilpailuissa. Stadionilla järjestettiin myös Mestarien liigan loppuottelu 2009

Olympiastadionilla on järjestetty myös useita konsertteja, ja siellä ovat esiintyneet muun muassa Iron Maiden, Madonna, Rolling Stones, Muse ja U2.

## Lähteet
Stadio Olimpico

**Stadio Olimpico** tarkoittaa seuraavia urheilustadioneita:

*Rooman olympiastadion
*Stadio Grande Torino eli *Stadio Olimpico di Torino *, aik. *Stadio Comunale di Torino*
*San Marinon Stadio Olimpico
Wishpoosh

**Wishpoosh** oli Chinook-intiaanien tarun mukaan jättiläismajava, joka ei sallinut kenenkään kalastaa järvestään. Wispoosh kuoli lopulta pitkän taistelun jälkeen, kun taikurijumala Kojootti leikkasi pedon sydämen irti. Wispooshin ruumiin osista syntyi eri intiaaniheimoja, kun Kojootti paloitteli sen taistelun jälkeen.

## Lähteet
Luoteis-Amerikan intiaanien myyttejä ja legendoja
Damanhur

**Damanhur** on kaupunki Egyptissä Niilin suiston länsiosassa. Sen asukasluku vuonna 2006 oli 244&nbsp;043.

## Maantiede

Damanhur sijaitsee Ala-Egyptissä Niilin suiston länsiosassa. Kaupunki on al-Buhairan kuvernementin hallinnollinen keskus.

## Historia

### Vanha aika

Damanhurin nimi on vanhaa perua. Se on johdettu muinaisen Egyptin aikaisesta paikannimestä *Timinhor*, eli Horuksen kaupunki. Aikanaan samalla nimellä tunnettiin useita eri paikkakuntia. Hellenistisellä kaudella Ptolemaiosten hallitsemassa Egyptissä paikkakunnasta tuli nomoksen hallinnollinen keskus. Antiikin aikana kaupunki tunnettiin kreikaksi nimellä *Hermopolis Mikra* (lat. *Hermopolis Parva*).

### Myöhempi historia

Egyptin arabivalloituksen jälkeen paikkakunnan mainitsevat muutamat arabialaiset historialliset lähteet. Ibn Mammati mainitsee sen nimen olleen Damanhur al-Wash ja paikalla olleen saman nimisen kanavan. Egyptin mamelukkisulttaani Barquq jälleenrakensi sen vanhoja kaupunginmuureja beduiinien jatkuvien hyökkäysten takia. Vuonna 1302 sitä oli hävittänyt myös maanjäristys. Mamelukkien kaudella kaupungissa oli perjantaimoskeija, karavaaniseralji, sekä postireitti Kairosta Aleksandriaan. 

Napoléon Bonaparten Egyptin sotaretken aikiana huhtikuussa 1799 egyptiläinen sotilasosasto surmasi joukon ranskalaisia sotilaita Damanhurissa. Tätä seurasi ranskalaisten tuhoisa kosto.

## Talous ja liikenne
Damanhur on nykyisin oman alueensa huomattava taloudellinen keskus ja rautateiden solmukohta. Kaupungin kautta kulkee esimerkiksi Kairon ja Aleksandrian välinen rautatie, sekä sen haaroja. Rautateitä pitkin kuljetetaan ympäröivällä maaseudulla kasvatettavaa puuvillaa, viljaa ja kasviksia. Itse kaupungissa on maatalouteen liittyvää teollisuutta ja tekstiiliteollisuutta.

## Väestö
Damanhurin asukasluku oli vuonna 2006 yhteensä 244&nbsp;043.

## Lähteet

## Aiheesta muualla
Transavantgarde

**Transavantgarde** vastasi pitkälti eurooppalaista uusekspressionismia 1970-luvun lopulla ja 1980-luvun alussa. Vaikutusvaltainen italialainen kriitikko ja kuraattori Achille Bonito Oliva perusti 1970-luvun lopulla taiteilijaryhmän, johon kuuluivat muun muassa italialaiset Enzo Cucchi, Sandro Chia ja Mimmo Paladino. Transavantgarde tarkoitti Olivan mukaan avantgarden ylittävää, sen tuolla puolen olevaa taidetta. 

Suhtautuminen kriittisesti perinteiseen modernismin toimintastrategiaan, avantgardeen, oli yleistä 1980-luvun taideasenteelle. Oliva väitti, että silloiselle (1970-luvun lopun) yhteiskunnalliselle tilanteelle oli ominaista se, että avantgarden ilmentyminen traditionaalisessa merkityksessä on mahdotonta. Hänen näkemyksensä mukaan perinteinen avantgarde on ollut riippuvainen lineaarista yhteiskunnallisesta kehityksestä, kehitysoptimismista, joka heijastui 1950- ja 1960-lukujen kokeellisesta ja laajenevasta taiteesta.

Transavantgarde oli käytännössä italialainen versio muualla suosioon tulleesta uusekspressionismista. Transavantgarden taiteilijat tekivät teoksiaan traditionaalisella medialla (maalauksia ja veistoksia), ja heidän kuvastonsa oli eklektistä ja epäpoliittista. Useita transavantgardisteja kiinnostavat historia ja populaarikulttuurin teemat.

Suomessa transavantgarde oli laajan yleisön nähtävillä Ars 83 -näyttelyssä, jossa olivat mukana teoksillaan Sandro Chia, Francesco Clemente, Nicola de Maria ja Mimmo Paladino.

## Lähteet
Kiyonami

**Kiyonami** (, *kiyonami*, ’puhdas aalto’) oli Keisarillisen Japanin laivaston Yūgumo-luokan hävittäjä toisessa maailmansodassa.

## Palvelus
*Kiyonami* otettiin palvelukseen 25. tammikuuta 1943 ensimmäisenä päällikkönään Arima Tokiyoshi. Alus liitettiin 25. helmikuuta 2. laivaston 2. hävittäjälaivueen 31. hävittäjäviirikköön. Se suojasi kolme päivää myöhemmin joukkojenkuljetussaattuetta Jokosukasta Trukille, jonne alus saapui 8. maaliskuuta. Alus suojasi 12.–17. maaliskuuta joukkojenkuljetussaattueen Trukilta Tarawalle, josta se purjehti 20.–25. maaliskuuta Kwajaleinin kautta takaisin Trukille. Alus suojasi 14.–20. huhtikuuta saattueen Trukilta Kaviengiin ja takaisin. Se suojasi 3.–13. toukokuuta saattueen Trukilta Rabauliin ja Kaviengiin sekä takaisin.

Alus saattoi 4.–21. kesäkuuta *[[Unyō|Unyōa]]* ja *[[Chūyō|Chūyōa]]* Trukilta Yokosukaan. Alus kuljetti 12. heinäkuuta joukkoja Kolombangaraan. Kolombangaran taistelussa *Kiyonami* laukaisi useita torpedoja yhdessä muiden laivojen kanssa, jotka upottivat Yhdysvaltain laivaston hävittäjä ''USS Gwinin'' sekä vahingoittivat risteilijöitä ''USS Honolulu'' ja ''USS St. Louis''.

*Kiyonami* kuljetti 19. heinäkuuta joukkoja Kolombangaraan, kun se 20. heinäkuuta uudella kuljetusmatkalla Kolombangaraan pysähtyi pelastamaan hävittäjä *[[Yūgure (1934)|Yūguren]]* miehistöä. Tällöin Yhdysvaltain ilmavoimien B-25-pommittaja hyökkäsi ja upotti *Kiyonamin*. Alus upposi 78 kilometriä Kolombangarasta luoteeseen, vieden mukanaan sekä *Kiyonamin* että *Yūguren* miehistöt, yhteensä 468 miestä.

## Lähteet
*
*

### Viitteet

## Aiheesta muualla
* CombinedFleet.com: ''Yūgumo''-luokan hävittäjät
Perunasalaatti

**Perunasalaatti** on kylmä lisäke, jota voi nauttia alkuruokana tai lisukkeena. Yleisesti perunasalaattia nautitaan uudenvuodenjuhlissa ja vappuna keitettyjen nakkien kera. Perunasalaattia voi valmistaa itse, mutta sitä löytyy ympärivuotisesti myös kauppojen eineshyllyiltä. 

Perunasalaattiin kannattaa valita kiinteämaltoinen, ei-jauhoinen perunalajike, joka merkitään suomalaisissa perunapusseissa vihreällä merkinnällä.

Perunasalaatti valmistetaan keitetyistä ja kuutioiduista kylmistä perunoista, hakatusta kelta- tai punasipulista, kuutioidusta suolakurkusta, purjosipulista, omenasta, kapriksesta tai näiden yhdistelmistä. Perusainesten sekaan lisätään kastike. Kastike on yleensä kermaviili- tai majoneesipohjainen, johon voi lisätä mausteeksi silputtua persiljaa, mustapippuria, yrttisuolaa tai sinappia mieltymysten mukaan. Sekoittamisen jälkeen perunasalaatin annetaan maustua kylmässä vähintään tunnin, mielellään yön yli. Tarjoilua varten salaatin voi koristella ruohosipulin varsilla.

## Lähteet

## Aiheesta muualla

* 
*
Dryadit

**Dryadit (**Δρυάδες) olivat kreikkalaisessa mytologiassa nymfejä tai luonnonhenkiä, jotka olivat omistautuneet puiden suojelemiseen. Dryadit elivät joko itse puussa tai sen lähettyvillä. Uskomusten mukaan dryadi eli niin kauan kuin puu oli elossa. Jos puu kaadettiin, sen dryadi kuoli. Alun perin dryadit olivat nimenomaan tammen nymfejä, sillä kreikan kielen sana *drys* tarkoittaa tammea. Sittemmin sana "dryadi" on yleistynyt tarkoittamaan kaikkia puiden hengettäriä. 

## Ulkonäkö
Dryadit ottivat nuoren naisen hahmon.  Niillä on yleensä kihara ja ruskea tukka ja siniset silmät, mutta joillakin dryadeilla voi myös olla keltaiset hiukset ja vihreät silmät.

## Katso myös
* Hamadryadit
* Meliadit

## Lähteet
Gary Thomas

**Gary Thomas** on australialainen didgeridoon soittaja, joka oli ensimmäisten levyttäneiden länsimaalaisten joukossa.
Gary Thomas vieraili Suomessakin pitämässä soittokurssia 1990-luvun lopulla.

## Garyn omia levyjä

* Didgeridoo: Ancient Sounds of the Future, 1996
* Gaia's Dream, 1997
* Dali's Cave, 2001
* DidgeriDuo, 2001
* Seven Wishes, 2001
Bill Joy

**William Nelson Joy** (s. 8. marraskuuta 1954 Farmington Hills), yleisemmin **Bill Joy**, on yhdysvaltalainen ohjelmistokehittäjä, yrittäjä ja yksi Sun Microsystemsin perustajista.
Joy johti yhtiön tutkimusosastoa sen perustamisesta vuodesta 1982 vuoteen 2003.

## Elämä

Bill Joy opiskeli sähkötekniikkaa Michiganin yliopistossa ja tietojenkäsittelytiedettä Kalifornian yliopistossa Berkeleyssä. Joy oli yksi Berkeley Software Distributionin (BSD) pääasiallisista kehittäjistä. Joy sai tehtäväkseen integroida ARPANETiin kehitetty TCP/IP-protokolla BSD-käyttöjärjestelmään mutta päätyi kirjoittamaan toteutuksen uusiksi. 

Hän sai 1986 Association for Computing Machineryn (ACM) Grace Murray Hopper -palkinnon.

Joy on myös kirjoittanut muun muassa robotiikan ja nanoteknologian kehitystä kritisoivan artikkelin ”Why the Future Doesn’t Need Us” (”Miksi tulevaisuus ei tarvitse meitä”), joka julkaistiin Wired-lehdessä vuonna 2000.

## Sun Microsystems
Sun Microsystems oli alun perin laitteistoyritys, Bill Joy pyydettiin mukaan yritykseen, kuuden kuukauden työskentelyn jälkeen Joy ansaitsi täyden perustajastatuksen. Bill Joyn liittymisen jälkeen yritys alkoi myös kehittämään tietokoneohjelmistoja. Joy tuotiin yritykseen rakentamaan ohjelmistoa halvalle, mutta tehokkaalle järjestelmälle nimeltään SUN-työasema.

Bill joy oli yksi aikansa johtavista Unix-kehittäjistä, jonka ansiosta hän on osallistunut C-shell, vi-editorin ja TCP/IP: ja BSD (Berkeley Software Distribution) Unix-käyttöjärjestelmän kehittämiseen.  Joy oli myös inspiraationa NFS:n, SPARC mikroprosessorien, Java ohjelmointikielen, Jini-teknologian ja JXTA:n kehittämiselle. Työskenneltyään neljä vuotta Joy ansaitsi Grace Murray Hopper palkinnon, hänen työstään Berkeley Unix käyttöjärjestelmän parissa. Joy lähti Sun Microsystemsin palveluksesta vuonna 2003. Myöhemmin samana vuonna hän perusti pääomasijoitusyhtiön HighBar Venturesin kahden entisen Sunin kollegan kanssa.

## Sun Microsystemsin jälkeistä toimintaa
Kaksi vuotta lähtönsä jälkeen vuonna 2005 Joy liittyi riskipääomayhtiöön Kleiner Perkins. Kyseisessä yrityksessä hän auttoi tekemään päätöksiä vihreästä teknologiasta. Joy kuitenkin lähti yrityksestä vuonna 2014. Nykyään Joy on Water Street Capitalin johtava tutkija ja tiedemies.

Vuosien aikana Joy on ansainnut monia kunnianosoituksia. Vuonna 2011 Joy nimitettiin Computer History Museumin jäseneksi hänen työstään Sun Microsystemsissä ja Berkeley Software Distribution Unix-järjestelmän parissa. Joy on myös National Academy of Engineeringin ja American Academy of Arts and Sciencesin jäsen sekä Aspen Instituten elinikäinen toimitsija.

## Lähteet

## Aiheesta muualla
* Unix Reviewin Haastattelu vuodelta 1984  
* CNET News: Talking tech with Bill Joy  &ndash; haastattelu vuodelta 2005
* Wired: ''Why the future doesn't need us''
Carlos Humberto Paredes

**Carlos Humberto Paredes Monges** (s. 16. heinäkuuta 1976 Asunción) on paraguaylainen entinen jalkapalloilija. Hän edusti urallaan useita eri joukkueita, kuitenkin suurimmaksi osaksi Club Olimpiaa, jonka riveissä voitti neljästi Paraguayn mestaruuden. Hän voitti myös kahdesti Portugalin cupin, vuonna 2001 FC Porton ja vuonna 2007 Sporting CP:n riveissä. Paredes ilmoitti uransa päättämisestä maaliskuussa 2015.

Paredes edusti Paraguayn maajoukkuetta 74 ottelussa, joissa teki 10 maalia. Hän edusti Paraguayta kolmesti maailmanmestaruuskisoissa (1998, 2002 ja 2006). Hän teki debyyttinsä maajoukkueessa 29. maaliskuuta 1998 Kolumbiaa vastaan.

## Lähteet
Brian Kernighan

**Brian Wilson Kernighan** (s. 1942, Toronto) on tietojenkäsittelytieteilijä, joka työskentelee Bell Labsilla ja vuodesta 2000 Princetonin yliopiston tietojenkäsittelytieteen professorina.

Kernighan opiskeli teknistä fysiikkaa Toronton yliopistossa ja sähkötekniikkaa Princetonin yliopistossa.

Kernighan työskenteli Fernando J. Corbatólle Project MAC:ssa MIT:ssä. Kernighan ohjelmoi Compatible Time-Sharing Systemillä ja keräsi tietoa Multics-projektia varten.

Bell Labsilla hän on kehittänyt matemaattista AMPL-ohjelmointikieltä.
Kernighan ehdotti Unix-käyttöjärjestelmälle sen nimeä (muodossa UNICS, vastineeksi Multicsille), mutta ei muista mistä "X"-kirjain nimeen on peräisin. Kernighan myös popularisoi käyttöjärjestelmän työkaluohjelmien filosofian, kehitti erikoistuneita kieliä kuten ratfor, eqn, AWK ja pic. Kernighan kehitti troff:ia Joe Ossannan jälkeen.

Kernighan tunnetaan Dennis Ritchien kanssa kirjan *[[The C Programming Language]]* (1978, ) kirjoittajana. Kirjan ensimmäisen laitoksen mukaan C-ohjelmointikielen ANSI C -standardia edeltänyt versio tunnetaan nimellä K&R C. Kernighanin mukaan hänellä ei kuitenkaan ollut osaa C:n suunnittelussa, vaan se on täysin Ritchien käsialaa.

Kernighan on tehnyt myös kirjoja Rob Piken kanssa: *The Practice of Programming* () ja *The Unix Programming Environment* ().

## Julkaisuja
* 
* 
* *Millions, Billions, Zillions: Defending Yourself in a World of Too Many Numbers* (2018). Princeton University Press.
* 

## Lähteet

## Aiheesta muualla
* Kotisivu Princetonissa
The Legend of Kyrandia

**The Legend of Kyrandia** on  Westwood Studiosin kehittämä kolmiosainen seikkailupelisarja. Sarjan pelien tapahtumat keskittyvät Kyrandian maahan, jonka ongelmia peleissä ratkotaan.

Sarjan jokainen osa keskittyy eri hahmon ympärille. Ensimmäisessä osassa (*The Legend of Kyrandia: Fables & Fiends*) pelaaja ohjaa nuorta sankaria Brandonia. Toisessa pelissä (*The Legend of Kyrandia, Book Two: The Hand of Fate*) päähenkilö on naispuolinen kuninkaallinen mystikko nimeltä Zanthia ja viimeisessä osassa (*The Legend of Kyrandia, Book 3: Malcolm's Revenge*) ohjattavana on aikaisempien osien pääpahis Malcolm.

## Pelit
* *[[Legend of Kyrandia]]* (1992)
* *[[Legend of Kyrandia, Book 2: The Hand of Fate]]* (1993)
* *[[Legend of Kyrandia, Book 3: Malcolm's Revenge]]* (1994)

## Vastaanotto
Mikrobitin Petri Teittinen antoi sarjan ensimmäisen osan DOS-versiolle 91 pistettä sadasta ja Pelit-lehden Niko Nirvi 90 pistettä.

## Lähteet

## Aiheesta muualla
* Pelisarja MobyGamesissä
Paul Vixie

**Paul Vixie** on Internet-protokollien ja Unix-järjestelmien suunnittelija ja ohjelmistoarkkitehti, joka aloitti uransa 1980-luvulla. Hän on laatinut yli tusinan RFC:ita ja useita Unix-ohjelmia, joista merkittävämmät ovat SENDS, proxynet, rtty ja Vixie cron. Hän on useiden ICANN:n työryhmien jäsen.

Työskennellessään DECillä 1998 hän oli BIND-ohjelmiston pääasiallinen ylläpitäjä ja kehittäjä sen versiosta 4.9 lähtien. Hän oli ohjelman pääasiallinen kehittäjä versioon 8 asti.
Vixie perusti 1994 lähdettyään DECiltä UUNETin rahoituksella Internet Software Consortiumin Rick Adamsin ja Carl Malamudin kanssa tukemaan BINDiä ja kehittämään Internetin ohjelmistoa. Sen ohjelmistoihin kuuluvat BIND, DHCP ja INN. Internet Software Consortiumin toiminnot siirtyivät tammikuussa 2004 Internet Systems Consortiumille. ISC pitää yllä Internetin F-juurinimipalvelinta.

Vuonna 1995 Vixie oli perustamassa Internetin liikenteenvälityspiste PAIXia (Palo Alto Internet Exchange), joka myytiin 1999 AboveNetille, joka nimesi Vixien teknologiajohtajakseen. Vixie oli 1998 mukana perustamassa MAPSia (Mail Abuse Prevention System).

Vixie kirjoitti Frederick Avolion kanssa kirjan "Sendmail: Theory and Practice" (Digital Press, 1995).

Humoristisesti Vixie on nimetty suurimmasta määrästä CERT-hälytyksiä vastuussa olevaksi henkilöksi. ("most CERT advisories due to a single author").

## Lähteet

## Aiheesta muualla
* Paul Vixie President, Internet Systems Consortium, Inc.
* Haastattelu  -- O'Reilly Network 

## Lainaus
* *The Internet is sort of the cockroach of the modern age. It survives.* http://news.bbc.co.uk/1/hi/technology/2352667.stm
Takao Aoki

**Takao Aoki** (, s. 20. joulukuuta 1961 Tochigi) on japanilainen mangaka, jonka tunnetuin manga-teos on Beyblade, jota hän alkoi tehdä syyskuussa vuonna 1999. Sen suosion myötä Aoki kertoi Beybladen olevan hänen ikimuistoisin teoksensa, jonka päähahmon *(Takao Kinomiya)* Aoki nimesi oman etunimensä mukaan.

## Ura
Suurin osa hänen tekemistään mangoista on perustunut leluihin ja videopeleihin. Aoki työskentelee Shogakukan-yhtiön kustantamassa Coro Coro -mangalehdessä, joka on myös julkaissut muun muassa *[[Pokémon]]*- ja *[[Duel Masters]]* -mangoja. Hänen ensimmäinen manga-teos oli *Tokkō! Zoid Shōnen Tai*, joka julkaistiin tammikuussa 1989. Useat Aokin mangat ovat kestoltaan hyvin lyhyitä, joista poikkeuksellisesti *Miniyon Fighter V* ja *[[Beyblade]]* ovat kestäneet yli viiden numeron verran. Lisäksi Aoki on tehnyt Coro Coro -lehteen muutamia lyhytsarjoja, kuten *Fantasy Grand Prix* (1989), *Star Fox* (1993) ja *X-Zone* (2006). 

Hänen viimeisin teoksensa oli vuosina 2007–2008 ilmestynyt *Mr. Maric Super Magic Boy Group*, jonka päähahmo perustuu japanilaiseen taikuriin Mr. Mariciin. Coro Coro aloitti mangan julkaisemisen 28. maaliskuuta 2008. Samalla lehti julkaisee Aokin tekemää *X-Zone* tarinaa, jonka ensimmäinen osa julkaistiin Japanissa 22. elokuuta 2007. Toinen osa ilmestyi 28. elokuuta 2008.

Vuoden 2008 keväällä Takara ilmoitti tuovansa Beybladen takaisin markkinoille, mutta sarjan luonut Aoki ei ollut uuden sarjan kanssa tekemisissä. Tilalle oli palkattu mangan piirtäjä Takafumi Adachi, joka loi uuden *Metal Fight Beyblade* mangan syyskuussa 2008. Lisäksi sarjaa esitetään animena Japanissa huhtikuusta 2009 lähtien.

## Teoksia

## Lähteet

## Aiheesta muualla
* さくら第２製作所
* Bey Damashii-OFFICIAL Aoki Takao Fanlisting 
* Anime News Network 
* Lambiek.net 
*
Loki

**Loki** tarkoittaa seuraavia asioita:

* Loki, germaaninen tai skandinaavinen jumala
* Loki, Marvel-kustantamon luoma superrikollinen
* Loki, edelliseen perustuva Michael Waldronin luoma televisiosarja
* Loki-Kirjat, kustantamo
* loki, laivan nopeuden ja sen kulkeman matkan mittauslaite
* loki, rekisterin kaltainen dokumentti, varsinkin tietokoneohjelman ylläpitämä käyttötapahtumien luettelo 
* lokikirja, laivoilla pidettävä tapahtumarekisteri
Phil Katz

**Phillip W. Katz** (3. marraskuuta 1962 – 14. huhtikuuta 2000), tunnetaan yleensä nimellä **Phil Katz**, oli ohjelmoija, joka kehitti alkuperäisen PKZIP-tiedostopakkausohjelman.

Katz opiskeli tietojenkäsittelytiedettä Wisconsinin yliopistossa Madisonissa.

Hän kehitti 1980-luvun puolivälissä PKARC-tiedostonpakkausohjelman, joka oli yhteensopiva tuolloin suosituimman ARC-ohjelman kanssa. PKARC oli kuitenkin esikuvaansa huomattavasti nopeampi, joten se muodostui nopeasti suositummaksi. ARCin kehittäjä System Enhancement Associates (SEA) huomasi kuitenkin Katzin kopioineen suoraan ARCin lähdekoodia ja haastoi hänet oikeuteen tavaramerkki- ja tekijänoikeusrikkomuksesta. Katz julkaisi pian PKPAK-ohjelman, joka oli nimeä lukuun ottamatta samanlainen, ja sen jälkeen sharewarena täysin uudelleenkirjoitetun PKZIPin, joka pakkasi paremmin ja oli nopeampi kuin ARC. ZIP-tiedostomuoto oli kuitenkin avoin, joten siitä tuli myöhemmin standardi.

Katzista tuli yksi menestyneimmistä varhaisista sharewarejulkaisijoista, ja PKWAREsta tuli miljoonayritys. 

Katz kärsi pitkään alkoholismista, ja hänet pidätettiin useita kertoja rattijuopumuksesta. Katz löydettiin huhtikuussa 2000 kuolleena milwaukeelaisesta motellihuoneesta, jonne hän oli kuollut alkoholismin aiheuttamiin komplikaatioihin.

## Lähteet

## Aiheesta muualla
*Oikeuskäsittely ja Katzin kuolema
Loki (rekisteri)

**Loki** tarkoittaa jostain toiminnasta pidettävää tapahtumarekisteriä, eräänlaista päiväkirjaa. Erityisesti laivoilla puhutaan *[[lokikirja]]sta*, johon kirjataan matkantekoon liittyvät tapahtumat. Tietotekniikassa taas lokiin kirjataan, mitä palvelimella, laitteessa tai sovelluksessa tapahtuu. Usein näillä loeilla jäljitetään virheitä tai parannetaan suorituskykyä.  

## Loki tietotekniikassa
Erilaiset tietokoneohjelmistot keräävät tapahtumahistoriansa normaalien tallennustiedostojen rinnalla erityiseen lokitiedostoon. Lokeja käytetään erityisesti usean käyttäjän tietojärjestelmissä.

Tyypillinen lokitiedosto sisältää tietoja kuten:
* Aikaleima (tapahtuman ajankohta)
* Tapahtuma ja toimija (mitä tehtiin tai yritettiin tehdä ja tekijä)
* Käyttöoikeus (millä valtuuksilla tai oikeuksilla tapahtuma tehtiin)
* Tapahtuman lähde (mistä tapahtuma tehtiin ja mistä muutostieto on peräisin)
* Tapahtuman tila (onnistuiko tekijä aikeissaan; jos ei, epäonnistumisen syy)

### Käyttötarkoitukset

#### Virheenjäljitys
Loista löytyvin tiedoin voidaan löytää ongelmakohta, mikä auttaa ohjelmiston korjaamisessa. Tämä on yksi lokien pääkäyttötarkoituksista tietotekniikassa. 

#### Verkkosivujen optimoiminen
Verkkosivuja voidaan optimoida lokiin kirjatuin tiedoin esimerkiksi verkkosivun käytön ajankohdasta ja käyttäjän sijainnista. 

#### Talousrikosten jäljittäminen
Loit ovat tärkeitä rahaliikenteeseen liittyvillä sektoreilla, eli esimerkiksi verkkokaupoissa ja pankeissa. Näillä sektoreilla lokia käytetään usein varkauksien tai varkauden yritysten lähteiden löytämiseen. Loilla on siis suuri merkitys talousrikoksiin valmistautumisessa. 

## Lähteet
Frej

**Frej** voi tarkoittaa seuraavia:

* Frej, Freyr (myös Fröj), skandinaavisessa mytologiassa hedelmällisyyden, auringon ja sateen jumala
* Frej, pohjoismainen miehen etunimi
* Miinalaiva Frej, talvisodan aikainen Suomen merivoimien miinalaiva
* IK Frej, ruotsalainen urheiluseura Täbystä
* Frej, sukunimenä:
** Saber Ben Frej (s. 1979), tunisialainen jalkapalloilija
Beda

**Beda** on etunimi, jota Suomessa ja Skandinaviassa käytetään naisennimenä. Nimen merkityksestä ei ole varmaa tietoa, mutta alun perin kyseessä on ollut miehen etunimi. Kuuluisiin nimen haltijoihin lukeutuu varhaiskeskiajalla elänyt ”kunnianarvoisa Beda” eli pappi Beda Venerabilis.

Ruotsissa Bedan nimipäivää vietetään 27.&nbsp;toukokuuta. Se on myös Bedan vanha suomalainen nimipäivä. Mikael Agricola teki jo vuoden 1544 rukouskirjassaan toukokuun 26. päivän kohdalle merkinnän ”Beda papi”. Kun Beda-nimi vuonna 1710 tuli mukaan Suomen almanakkaan, nimipäivä oli siirtynyt päivää myöhemmäksi. Viimeisen kerran Beda esiintyi suomalaisessa almanakassa vuonna 1907. Välillä kalenterissa oli käytetty Bedan sijaan muotoa **Beeda**.

Digi- ja väestötietoviraston mukaan Suomessa on vuoteen 2025 mennessä tilastoitu noin 710 *Beda*-nimistä ja  noin 280 *Beeda*-nimistä naista.

Beda-nimeä suomalaiset ovat antaneet myös lemmikkieläimille. Helsingin yliopiston almanakkatoimiston julkaisemassa koirien nimipäiväkalenterissa Bedan nimipäivä on 24.&nbsp;elokuuta.

## Tunnettuja Bedoja
*Beda Närhi (1896–1971), suomalainen taidemaalari ja piirustuksenopettaja
*Beda Stjernschantz (1867–1910), suomalainen taidemaalari
*Beda Venerabilis (672/673–735), englantilainen pappi ja kirjailija

## Lähteet

## Aiheesta muualla
* Etunimien taivutus: Beda (Kotimaisten kielten keskuksen verkkojulkaisu)
Tölkinavaaja

**Tölkinavaaja** on työkalu, jolla avataan metallisia tölkkejä tai säilyketölkkejä.

## Historia
Vahvasta metallista tehdyt säilyketölkit patentoitiin vuonna 1810, ja 1860-luvulla tölkkejä alettiin valmistaa ohuemmasta metallista. Ensimmäinen tölkinavaaja patentoitiin Yhdysvalloissa vuonna 1858. Sen oli keksinyt yhdysvaltalainen Ezra J. Warner. 

Ensimmäinen sähkökäyttöinen tölkinavaaja esiteltiin vuonna 1931.

## Lähteet
Vaateripustin

**Vaateripustin** eli **vaatepuu** (arkikielessä **henkari**, vrt. ruotsin *(kläd)hängare*) on ihmisen hartioiden mallinen väline, jolla ripustetaan vaatteita tangolle tai naulaan. Siinä vaatteita säilytetään että ne säilyttävät muotonsa. Ripustimeen voidaan asettaa esimerkiksi takki, paita tai mekko. Ripustimissa voi olla poikkipuu, johon voidaan ripustaa housut. Ripustin puolestaan ripustetaan yläosan koukusta tankoon. Tilan säästämisen vuoksi ripustimia voidaan kiinnittää myös erityisen koukun avulla useita allekkain.

Vaateripustimia valmistetaan muun muassa muovista ja puusta. Ripustimen ripustuskoukku on yleensä tehty paksusta rautalangasta. Kokonaan paksusta rautalangasta valmistetaan kaupasta ostettavien ja pesulassa pestyjen vaatteiden mukana annettavia vaateripustimia.

## Lähteet

## Aiheesta muualla

* Hanger History
Pyhä Sebastianus

**Pyhä Sebastianus** tai **Pyhä Sebastian** (k. noin 288 jaa.) eli legendan mukaan 200-luvulla Roomassa. Hän oli kristitty keisarillisen henkivartioston upseeri, jonka kerrotaan salassa käännyttäneen monia ihmisiä kristityiksi. Sebastianus jäi kiinni uskostaan, jolloin keisari Diocletianus määräsi hänet surmattavaksi nuolin. Hän selvisi teloituksesta hengissä ja leski Irene hoiti hänet terveeksi, mutta myöhemmin Sebastianus tuomittiin uudelleen ja nuijittiin hengiltä. Hänet haudattiin Rooman katakombeihin ja haudan päälle rakennettiin kirkko nimeltä *[[San Sebastiano fuori le mura]]* (tai *San Sebastiano ad catacumbas*).

Keskiajalle asti Sebastianusta pidettiin ruttotautisten parantajana ja jousiampujien suojelijana, mutta renessanssiaikana häntä alettiin pitää mieluummin marttyyrina. Sebastianusta pidetään myös äkäisten lasten pyhimyksenä.

## Lähteet

## Aiheesta muualla
Tirlittan-palkinto

**Tirlittan-palkinto** on Suomen Kirjailijaliiton vuodesta 1993 alkaen myöntämä tunnustus suomenkieliselle lasten- ja nuortenkirjallisuudelle. Palkinto on saanut nimensä Oiva Paloheimon lastenkirjasta *[[Tirlittan]]*. Palkinnon suuruus on 10&nbsp;000 euroa ja siihen kuuluu Tirlittanin soitin okariina.

## Palkitut
* 1993: Kirsi Kunnas (koko tuotanto)
* 1994: Sinikka Nopola ja Tiina Nopola (*[[Heinähattu ja Vilttitossu]]* -kirjat)
* 1995: Uolevi Nojonen (koko tuotanto)
* 1996: Kaarina Helakisa (koko tuotanto)
* 1999: Marjatta Kurenniemi (koko tuotanto)
* 2001: Elina Karjalainen (koko tuotanto)
* 2003: Rauha S. Virtanen (koko tuotanto)
* 2005: Leena Laulajainen (koko tuotanto)
* 2007: Jukka Itkonen (koko tuotanto)
* 2008: Jukka Parkkinen
* 2009: Lea Pennanen
* 2011: Maikki Harjanne
* 2012: Hannele Huovi
* 2013: Tuula Kallioniemi
* 2014: Jorma Ranivaara
* 2015: Ritva Toivola
* 2016: Tuija Lehtinen
* 2017: Esko-Pekka Tiitinen
* 2018: Tuula Korolainen
* 2019: Raili Mikkanen
* 2020: Tuulia Aho
* 2021: Sari Peltoniemi
* 2022: Harri István Mäki
* 2023: Katri Tapola
* 2024: Kirsti Kuronen
* 2025: Markku Karpio
Lähde

## Lähteet
Kullervo (Sibelius)

**Kullervo** op. 7 on Jean Sibeliuksen viisiosainen Kalevala-aiheinen suurimuotoinen sävelruno, jota kutsutaan myös *Kullervo-sinfoniaksi*. Teos on sävelletty orkesterille, mieskuorolle, sopraanolle ja baritonille, ja se kantaesitettiin vuonna 1892. Sinfonian aiheena on Kalevalan traagisen hahmon Kullervon elämä ja kuolema.
__NOTOC__
## Historia
Sibelius alkoi säveltää *Kullervoa* Wienissä vuonna 1891, ja teos valmistui hänen palattuaan Helsinkiin vuonna 1892. Teoksen ensiesitys oli 28. huhtikuuta 1892; Helsingin orkesteriyhdistyksen orkesteria johti säveltäjä ja solisteina olivat Emmy Achté sekä Abraham Ojanperä.

*Kullervo* kohotti Sibeliuksen kansan tietoisuuteen lupaavana säveltäjänä, vaikka teosta onkin arvosteltu soitinnuksen ja muodon puutteista. Sibelius vetikin sävellyksen pois julkisuudesta pian ensiesitysten jälkeen, ja teos esitettiin uudelleen vasta vuonna 1958, vuosi säveltäjän kuoleman jälkeen.

Sibelius ei koskaan luovuttanut teosta painettavaksi, vaan teoksesta on säilynyt ainoastaan säveltäjän käsikirjoitus. 1930-luvulla Helsingin kaupunginorkesterin viulistin Viktor Halosen laatima partituurikopio sekä orkesterimateriaali sisältävät runsaasti puutteita ja virheitä, mikä on rajoittanut teoksen esittämistä ja vaatinut teosta johtaneilta kapellimestareilta runsaasti omaa tutkimustyötä ja tulkintaa. Vuonna 2006 teoksesta julkaistiin professori Glenda Dawn Gossin toimittama kriittinen laitos sekä säveltäjän sovitus kolmannesta ja viidennestä osasta pianolle ja lauluäänille. 

## Osat
Teoksen kesto on noin 70 minuuttia, ja se koostuu viidestä osasta, jotka kertovat Kullervon elämänvaiheista:

# *Johdanto (Allegro moderato).* Vain orkesterille.
# *Kullervon nuoruus (Grave)*. Vain orkesterille.
# *Kullervo ja hänen sisarensa (Allegro vivace)*. Mieskuorolle, baritonille ja sopraanolle sävelletty kolmas osa kertoo Kalevalan 35. runon sanoin Kullervon matkasta ja hänen kohtaamisesta sisarensa kanssa. Mieskuoro toimii alkuosan kertojana ja solistit laulavat Kullervon ja tämän sisaren dialogia. Osa päättyy Kullervon sisaren hukuttautumiseen ja Kullervon valitukseen.
# *Kullervon sotaanlähtö (Alla marcia)*. Vain orkesterille.
# *Kullervon kuolema (Andante)*. Viimeisessä osassa mieskuoro kertoo Kalevalan 36. runon sanoin Kullervon dialogin miekkansa kanssa ja tämän kuoleman.

## Lähteet

## Kirjallisuutta
* Heikkinen, Olli: Jean Sibeliuksen *Kullervo* ja Larin Paraske: Tarina suomalaisen sävelkielen synnystä osana kansalliskertomusta. – *Musiikki* 1/2012 (42 vsk.), s. 6–26.
Paulo da Silva

**Paulo César da Silva Barrios** (s. 1. helmikuuta 1980 Asunción) on paraguaylainen jalkapalloilija. Keskuspuolustajana pelaava da Silva on vuodesta 2017 edustanut kotimaansa Club Libertadia.

Da Silva on ammattilaisurallaan edustanut yli kymmentä seuraa kuudessa eri maassa. Vuonna 1998 da Silva lähti kotimaansa Cerro Porteñosta Italian Perugiaan, jossa hän ei kuitenkaan saanut peliaikaa. Sen jälkeen hän vietti kauden Argentiinassa Club Atlético Lanúsissa, josta palasi Italiaan. Siellä da Silva pelasi joitakin otteluita Veneziassa ja Cosenzassa. Tämän jälkeen hän palasi kotimaahansa Club Libertadiin, josta siirtyi  meksikolaiseen Club Tolucaan. Vuodet 2009–2011 hän pelasi englantilaisessa Sunderlandissa, josta siirtyi vuonna 2011 espanjalaiseen Real Zaragozaan. Da Silva on Paraguayn (2002 ja 2003) ja Meksikon (2005) mestari.

Da Silva oli mukana nuorten MM-kisoissa vuosina 1997 ja 1999. Vuoden 2006 MM-kisoissa hän pelasi yhdessä ottelussa kaksi minuuttia. Da Silvan ensimmäinen maaottelu oli 27. heinäkuuta 2000 Boliviaa vastaan. Hän on pelannut 148 maaottelua eli paraguaylaispelaajista eniten. 

## Seurat

* 1998–1998 Cerro Porteño
* 1998–1999 Perugia
* 1999–2000 Lanús
* 2000–2001 Venezia
* 2001–2001 Cosenza
* 2002–2003 Libertad
* 2003–2009 Toluca
* 2009–2011 Sunderland
* 2011– Real Zaragoza

## Lähteet
Kankirauta

**Kankirauta** on historiallinen nimitys varhaiselle raudan (teräksen) kankimaiselle kauppamuodolle ennen terästen valmistusmenetelmien kehittymistä 1800-luvulla. Kankirautaa valmistetaan mellottamalla eli vuoron perään kuumentamalla ahjossa ja takomalla masuunista saatua kovaa ja haurasta takkirautaa. Saatu lopputulos on sitkeämpää ja soveltuu esineiden valmistamiseen. Takomisen raskauden vuoksi keskiajan lopulla kehitettiin vesivoimalla toimiva kankivasara.   

Masuunissa tapahtuvassa raudan pelkistyksessä siihen liukenee hiiltä. Tätä poistetaan mellotuksessa, jossa hapen tai ilman avulla hiili palaa pois. Lopputuloksen hiilipitoisuus riippuu mellotustavasta. Hiilipitoisuuden pitää olla alle 0,5 %, jotta saatu rauta ei olisi haurasta. Historiallinen kankirauta ei ollut kovin tasalaatuista. Nykyaikaisissa teräksissä seosaineiden määrää pystytään kontrolloimaan. Kankirautaa valmistettaessa tätä ei osattu, joten kankiraudan lujuus ei ollut verrattavissa teräkseen. Vanhempi menetelmä raudan tuottamiseen on harkkohytti. Siinä pelkistyvä rautamalmi ei sula eikä liuota itseensä hiiltä, jolloin siitä syntyvä rauta on pehmeää ja taottavaa. Tämä menetelmä ei ollut kovin tehokas raudan pelkistystapa masuunisulatukseen verrattuna, mutta taonta ja kuumennus mellotuksen vuoksi terästä ei pystytty tuottamaan suuria määriä ennen kuin putlaus, Siemens-Martin-prosessi, bessemer-prosessi ja LD-prosessi otettiin käyttöön. Niukkahiilistä terästä syntyy silloin, kun mellotusprosessi viedään loppuun saakka. 

Niukkahiilistä terästä on helppoa takoa ja hitsata, mutta sitä ei voi karkaista, sillä sen hiilipitoisuus on liian alhainen martensiittisen kiderakenteen muodostumiseksi. Kankirautaa voidaan kuitenkin kovettaa kylmätaonnalla muokkaamalla raudan kidemuotoja; tästä nimi *takorauta*. Ahjokarkaisussa raudan hiilipitoisuutta pinnassa nostetaan pitämällä rautakappaletta hehkuvissa hiilissä, jolloin saadaan aikaan esimerkiksi miekkojen kovia teriä.

Meltoraudaksi sanotaan lähes puhdasta rautaa, jonka hiilipitoisuus on alle 0,05&nbsp;prosenttia.

Teräskaupassa teräksen yhtenä yleisenä toimitusmuotona on nykyäänkin kanki (pyörötanko, putket, profiilit), jolloin sanat ”kankirauta” tai ”kankiteräs”-nimitykset voivat viitata vain toimitusmuotoon eivätkä kerro mitään teräksen seostuksesta.

## Lähteet

## Aiheesta muualla
Gianluca Curci

**Gianluca Curci** (s. 12. heinäkuuta 1985 Rooma, Italia) on italialainen jalkapallomaalivahti.

Curci on AS Roman juniorikoulun helmiä, ja hän toimi joukkueen ykkösvahtina kauden 2004–2005 lopussa, sekä kauden 2005–2006 alussa. Syksystä 2006 alkaen hän kuitenkin joutui tyytymään penkkivahdin rooliin brasilialaisen Donin ohitettua hänet. Kesäkuussa 2008 Curci siirtyi AC Sienaan ja heinäkuussa 2010 hän siirtyi UC Sampdoriaan. Hän on sittemmin pelannut myös Saksassa ja Ruotsissa.

Curci on pelannut Italian alle 21-vuotiaiden maajoukkueessa.

## Lähteet
Gösta Brännäs

**Gösta Brännäs** (6. heinäkuuta 1904 – 28. heinäkuuta 1928) oli keskisarjan nyrkkeilijä. Hän voitti hopeaa työläisolympialaisissa Frankfurt am Mainissa vuonna 1925. Hän edusti Helsingin Työväen Nyrkkeilijöitä. 

Brännäsilla arveltiin olevan mahdollisuuksia ammattilaiseksi, mutta hän alkoi kärsiä pahasta päänsärystä nyrkkeilyssä saamiensa kolhujen vuoksi, minkä takia hän piti kokonaisen vuoden tauon nyrkkeilyssä. Kivut kävivät ajan mittaan sietämättömiksi, ja lopulta hän ampui itsensä.

Brännäsin veli oli näyttelijä Tauno Palo.

## Lähteet
Julio Manzur

**Julio César Manzur** (s. 22. kesäkuuta 1981) on paraguaylainen jalkapalloilija. Puolustajana pelaava Manzur on vuodesta 2015 edustanut kotimaansa Rubio Ñu -seuraa. Manzur aloitti uransa Cerro Corassa, josta siirtyi Club Guaraníin vuonna 2002. Hän on pelannut muun muassa brasilialaisseura Santosissa, meksikolaisessa Pachucassa, argentiinalaisessa Tigressä ja meksikolaisessa Leónissa.

Vuonna 2004 Manzur oli Paraguayn joukkueessa Copa Américan neljännesvälierissä. Turnauksen ottelu Brasiliaa vastaan 14. heinäkuuta oli hänen ensimmäinen maaottelunsa. Samana kesänä Ateenassa olympiajoukkueessa Manzur voitti hopeaa. Vuoden 2006 MM-kisoissa Manzur oli mukana yhdessä ottelussa 14 minuuttia. Hän pelasi yhteensä 32 maaottelua, viimeisen vuonna 2012, ja teki niissä yhden maalin.

## Lähteet
Christian Panucci

**Christian Panucci** (s. 12. huhtikuuta 1973 Savona) on entinen italialainen jalkapalloilija. Panucci pelasi useimmiten oikean laitapuolustajan paikalla.

## Ura
Genoassa uransa aloittanut Panucci pelasi useassa suurseurassa Italian rajojenkin ulkopuolella, muun muassa Real Madridissa ja Chelseassa. Viimeisen kautensa hän pelasi Parman riveissä.

### Maajoukkueessa
Italian maajoukkueessa Panucci pelasi vuodesta 1994 vuoteen 2008. Tuona aikana hän pelasi 57 maaottelua, joissa hän viimeisteli neljä maalia. Hän oli mukana Italian joukkueessa MM-kilpailuissa 2002 sekä EM-kilpailuissa 2004 ja 2008. Vuoden 2004 jälkeen Italian päävalmentaja Marcello Lippi ei ottanut Panuccia maajoukkueeseen, mutta Roberto Donadonin tullessa valmentajaksi Panucci pääsi jälleen pelaamaan vuonna 2008.

## Lähteet
Florent Malouda

**Florent Malouda** (s. 13. kesäkuuta 1980 Cayenne, Ranskan Guayana) on ranskalainen jalkapalloilija, joka pelaa keskikenttäpelaajana. Hän on edustanut muun muassa Englannin valioliigan Chelseaa kuuden vuoden ajan. Malouda on naimisissa brasilialaisen naisen kanssa ja heillä on yksi lapsi.

## Maajoukkueura
Malouda on pelannut Ranskan jalkapallomaajoukkueessa 80 A-maaottelua ja on tehnyt niissä yhdeksän maalia. Hänet valittiin myös Saksan maailmanmestaruuskisoihin vuonna 2006

## Saavutukset
*Ranskan pääsarjan Ligue 1:n mestaruus kausilla 2004, 2005 ja 2006 Olympique Lyonnais'ssa.
*Ranskan supercupin voitto vuosina 2003, 2004 ja 2005 Olympique Lyonnais'ssa.
*Englannin valioliigan mestaruus: 2009-2010
*FA Community Shield: 2009-2010
*Football League Cup: 2007-2008
*FA Cup: 2007-2008, 2008-2009 ja 2009-2010

## Lähteet

## Aiheesta muualla

*Pelaajaprofiili
CONCACAF Champions League

**CONCACAF Champions Cup** () on vuosittainen kansainvälinen jalkapalloturnaus, joka pidetään CONCACAF:n alueella (Pohjois-Amerikka, Keski-Amerikka ja Karibia). 

Kilpailu perustettiin vuonna 1962, jolloin sen nimi oli **CONCACAF Champions' Cup** (). Turnaus on samankaltainen kuin UEFA:n Mestarien liiga ja Etelä-Amerikan Copa Libertadores, mutta se ei ole ollut läheskään yhtä merkittävä tai arvostettu. Syynä on turnauksen taloudellisesti vähäinen merkitys ja se, että kolmen maan (Meksiko, Costa Rica ja Yhdysvallat) suurseurat ovat pikkuseuroihin nähden ylivoimaisia. Meksikolaiset seurat ovat alkaneet osallistua Copa Libertadoresiin, jolloin cupin arvostus Meksikossa väheni entisestään. Vuoden 2008 Champions' Cupin jälkeen turnauksen tilalle perustettiin CONCACAF Champions League.

Vuodesta 2005 lähtien turnauksen voittaja on saanut paikan FIFA:n seurajoukkueiden maailmanmestaruuskilpailuissa.

## Sarjajärjestelmä

CONCACAF Champions League koostuu karsintakierroksesta, lohkovaiheesta ja pudotuspeleistä. Karsintakierroksella 16 joukkuetta pelaavat kaksiosaisen karsintaottelun, jonka voittaja pääsee lohkovaiheeseen. Lohkovaiheeseen pääsee lisäksi suoraan kahdeksan joukkuetta. Lohkovaiheessa joukkueista muodostetaan neljä 4 joukkueen lohkoa, joissa pelataan kaksinkertainen sarja. Lohkojen kaksi parasta pääsevät jatko-otteluihin. Puolivälierät, välierät ja finaali pelataan kaksiosaisena. 

## Voittajat

## Lähteet

### Tilastot
* 
* 

### Viitteet
Heini Wathén

**Heini Jasmine Wathén-Fayed** (o.s. Wathén, myös **Heini Al-Fayed**; s. 24. helmikuuta 1955) on suomalainen seurapiirihenkilö, entinen malli ja egyptiläissyntyisen liikemiehen Mohamed Al-Fayedin leski.

Heini Wathénin vanhemmat pitivät hotellia Hangossa. Wathén voitti Hangon Miss Kesä -tittelin, *[[Apu (lehti)|Apu]]*-lehden Viikinkityttökilpailut ja Itämeren tyttö -kilpailun vuonna 1972. Tämän jälkeen hän pääsi Sanelma Vuorteen mallitoimiston listoille. Vuonna 1975 Wathén pääsi ylioppilaaksi ja lähti sisarensa tavoin malliksi Pariisiin. Kaksi vuotta myöhemmin hän palasi Suomeen ja osallistui Miss Suomi -kilpailuun. Wathén ei menestynyt finaalissa. Hän kuitenkin sattui tapaamaan Dodi Al-Fayedin, joka etsi Suomesta uusia mallikasvoja. Al-Fayed järjesti Wathénille mallin töitä Pierre Balmainin muotitalosta Pariisissa. Dodi myös esitteli uuden ystävänsä 48-vuotiaalle isälleen Mohamed Al-Fayedille. Al-Fayed vanhempi aloitti suhteen Wathénin kanssa ja kutsui tämän pian asumaan kanssaan Lontoon Park Lanelle. Pari avioitui vuonna 1985, jolloin Wathén odotti heidän kolmatta yhteistä lastaan Camillaa.

Wathénille ja Al-Fayedile syntyi neljä lasta. He ovat muotisuunnittelijana toiminut Jasmine (s. 1980), lapsena kuuroutunut valokuvaaja Karim (s. 1983), hyväntekijä Camilla (s. 1985) ja ympäristöaktivisti Omar (s. 1987). Heini Wathén esiintyy harvoin julkisuudessa.

Al-Fayedin perheellä on meren rannalle Espoon Westendiin 1990-luvun taitteessa rakennettu talo, ja lisäksi sen vieressä 1997 hankittu noin 400 neliömetrin pienempi talo. Heini Wathén otti 2010-luvulla muun muassa mielipidekirjoituksilla kantaa kiinteistöjen lähelle suunniteltuun tornihotelliin, myöhemmän suunnitelman mukaan matalampaan mutta laajaan terassitaloon, joka hänen mielestään tuhoaisi Espoon merenrantamaiseman. Wathén myös kanteli kaavasta Euroopan komissiolle ja vetosi kantelussa alueen lepakoiden suojeluun. 

Kiinteistöjen omistajiksi on merkitty Wathénin lapset. He olivat mukana westendiläisten asiaa koskevassa valituksessa, joka kuitenkin jätettiin käsittelemättä korkeimmassa hallinto-oikeudessa ja rakennuslupa sai näin lainvoiman. Al-Fayedin perheellä on tai on ollut asuntoja ja kiinteistöjä myös ainakin Helsingissä, New Yorkissa, Lontoossa ja Pariisissa, kartano Lontoon eteläpuolella Surreyssä, huvila Ranskan Saint-Tropez’ssa ja linna Skotlannissa.

Vuonna 2008 Wathén esitteli maalaamansa posliiniastiaston, joka tuli myyntiin Al-Fayedien omistaman Balnagown Castlen matkailijakeskuksessa Skotlannissa.

## Lähteet
Hunter (videopeli)

**Hunter** on Activisionin julkaisema toimintaseikkailupeli, joka julkaistiin vuonna  Amigalle ja Atari ST:lle. Pelin on ohjelmoinut Paul Holmes, joka teki myös pelin grafiikan. Peli käyttää vektorigrafiikkaa. Alkumusiikin on tehnyt Martin Walker.

## Pelaaminen

Pelissä pelaaja kontrolloi laajassa, kolmiulotteisessa maailmassa taivaltavaa yksinäistä sotilasta. Pelin kenties eniten ihastusta herättänyt piirre oli vapaus kulkea suurella pelialueella ja käyttää erilaisia alueelta löytyviä kulkuneuvoja, joita on valtava määrä. Mukana on tavallisimpien ajoneuvojen lisäksi esimerkiksi soutuvene, polkupyörä, taistelu- ja kuljetushelikopteri, laiva sekä ilmatyynyalus. Pelissä on avoimen pelimaailman tapaan ja käyttää eri ajoneuvoja. Erilaisia aseita on saatavilla tavallisimmista käsiaseista SAM-ohjuksiin. Pelialueella vastaantulevat objektit ovat rakennusten ja vihollisen sotilaiden lisäksi esimerkiksi erilaisia eläimiä. Lokit silpoutuvat helikopterin roottoreihin ja lehmät voi räjäyttää vaikkapa miinoilla. Myös erilaisia rakennuksia on paljon pienistä majoista suuriin voimalaitoksiin. Useimpiin rakennuksiin pääsee sisälle. 2000-luvun peleissä laajat kolmiulotteiset ympäristöt ovat tavanomaisia, mutta vuonna 1991 *Hunterin* ympäristö oli kolmiulotteisten pelien joukossa erittäin rikas vaihtelevuudessaan.

### Kolme pelimaailmaa
Pelissä on eri pelimoodeja omine karttoineen, joissa pelin luonne vaihtelee:
* ”action”-moodi, jossa pelaajan on tuhottava suurelta pelialueelta laaja joukko osoitettuja kohteita
* ”missions”-moodi, joka koostuu pienistä tehtävistä, joissa pelaaja lähtee aina päämajastaan ja on palattava sinne tehtävän suorittamisen jälkeen. 
* ”adventure”-moodi

## Vastaanotto
Peli on saanut *[[CU Amiga]]* -lehden arvostelussa arvosanaksi 89%.

## Lähteet

## Aiheesta muualla
* 
* 
* Kolme tietokonelehdistä skannattua arvostelua
Alexei Sayle

**Alexei Sayle** (s. 7. elokuuta 1952 Anfieldissä, Liverpoolissa, Englannissa) on brittiläinen näyttelijä ja kirjailija. Hän on kirjoittanut lukuisia romaaneita ja käsikirjoituksia ja esiintynyt useissa televisio-ohjelmissa ja elokuvissa.

## Elämäkerta

Saylen molemmat vanhemmat olivat työväenluokkaisia juutalaisia jotka kuuluivat Britannian kommunistipuolueeseen. Myös Sayle itse liittyi kommunistipuolueeseen Ranskan vuoden 1968 toukokuun tapahtumien jälkimainingeissa. Päästyään koulusta hän kävi taiteen peruskurssin ennen pääsyä Lontoon Chelsea College of Art and Designiin.

Saylen koomikonura sai alkunsa vuonna 1979 kun Lontooseen avattiin *[[The Comedy Store (Lontoo)|Comedy Store]]* -klubi. Seuraavana vuonna Edinburghin komediafestivaaleilla tuottaja Martin Lewis huomasi hänen kykynsä ja ryhtyi hänen managerikseen. Saylesta tuli uuden *[[The Comic Strip]]* -ryhmän, jonka pohjalta kehittyi myös televisiosarja *[[Pilakuvat esittää]]*, pääesiintyjä. Vuonna 1981 hän sai oman radio-ohjelmansa *[[Alexei Sayle And The Fish People]]* Lontoon Capital Radio -kanavalle. Ohjelma voitti *Sony Radio Award* -palkinnon. Hän myös julkaisi radio-ohjelman pohjalta albumin ja esiintyi myös levyllä *[[The Comic Strip Album]]* (1981) ja äänitti oman albuminsa *[[Cak!]]* vuonna 1982. Hän esiintyi myös *[[The Secret Policeman's Other Ball]]* -sarjan lava- ja televisioesityksissä, joissa esiintyi myös brittiläisen komedian suurnimiä. Kaiken tämän seurauksena hän alkoi saavuttaa yhä enemmän tunnettuutta.

Varhaisajan suosion huippuhetki oli *The Fish People Tapes* -albumilta julkaistu single "Ullo John! Gotta New Motor?", jonka tuottivat Clive Langer ja Alan Winstanley. Single saavutti suosiota suuren kirosanamääränsä vuoksi. Aikaisemmin Sayle oli saavuttanut lähinnä kulttisuosiota underground-piireissä, mutta hänest alkoi tulla myös valtavirran suosikki, mistä jotkut hänen pitkäaikaisemmista faneistaan eivät pitäneet. Hänestä tuli eräs Britannian parhaiten palkatuista radio- ja televisiomainosten äänistä. Toinen hänen menestyneistä musiikkikappaleistaan oli "Didn't You Kill My Brother?", johon tehtiin myös suosiota saavuttanut musiikkivideo.

1980-luvun mittaan Sayle esiintyi monissa televisiosarjoissa ja elokuvissa, kuten *[[Pilakuvat esittää]]* ja *[[Älypäät]]*, kuten myös monissa stand-up-komediaohjelmissa. Hän myös käsikirjoitti monia ohjelmia, joukossa hänen omat sketsiohjelmansa *[[Alexei Sayle's Stuff]]* (1988–91), josta hänet palkittiin Emmyllä, *[[The All New Alexei Sayle Show]]* (1994–95) ja vain yhden jakson mittainen *[[Alexei Sayle's Merry-Go-Round]]* (1998).

## Aiheesta muualla
*  
* http://news.bbc.co.uk/1/hi/programmes/this_week/4880008.stm
* http://www.msdivine.net/alexeisayle/
Eines

**Eines** on teollisesti tehty valmisruoka tai puolivalmiste. Einekset sisältävät ainesosia, jotka vaativat jääkaappisäilytystä. 

Jotkin einekset, kuten salaatit ja kolmioleivät, ovat valmiita syötäviksi sellaisinaan. Toiset taas ovat lämmitystä vaille valmiita ruokia kuten eineslihapullat ja kananugetit.

Einekset säilytetään 2–6 asteen lämpötilassa. Pakkauksessa tulee olla myös parasta ennen- tai viimeinen käyttöpäivä -merkintä. 

Maksalaatikko, lihaperunasose- ja liha­makaronilaatikko ovat olleet jo pitkään Suomen suosituimmat einekset. Suomalaiset ostavat vuosittain keskimäärin 1,5 rasiaa einesmaksalaatikkoa.

## Nimen historiaa
Entisaikaan sanaa ”eines” käytettiin kuvaamaan maaseudulla pellolla työskentelevien välipalaa, pientä purtavaa.

## Lähteet

## Aiheesta muualla

* Yle.fi – ”Maittava ateria kolmessa minuutissa” – 1950-luvun emännät saivat huokaista helpotuksesta, kun paheksutut einekset tulivat markkinoille
Gm

**Gm** tarkoittaa seuraavia:

* 
* Game Maker, GM, pelinteko-ohjelma
* geeniteknisesti muokattu, GM, muuntogeeninen
* General Motors, GM, yhdysvaltalainen autonvalmistaja
* suurmestari (), shakin toiseksi korkein arvonimi 
* 
* .
José Montiel

**José Montiel** (s. 19. maaliskuuta 1988 Itaguá) on paraguaylainen jalkapalloilija. Keskikentällä pelaava Montiel on solminut kaudelle 2006/2007 sopimuksen Serie A:n Udinesen kanssa .

Montiel on eräs Paraguayn lahjakkaimmista nuorista jalkapallolupauksista. Hän aloitti pelaamisen kotikaupunkinsa joukkueessa Olimpia de Itássa, kunnes Olimpia Asunciónissa huomattiin hänen pelitaitonsa. Montiel pelasi ensimmäisen pelinsä Olimpia Asunciónin ykkösjoukkueessa vain 16-vuotiaana vuoden 2004 loppupuolella. Hän oli myös mukana voittamassa alle 15-vuotiaiden (U-15) Etelä-Amerikan mestaruutta 2004.

José Montielin ensimmäinen peli maajoukkueessa oli 17-vuotiaana 8. lokakuuta 2005 Venezuelaa vastaan. Montiel oli vuoden 2006 MM-kisajoukkueessa, mutta ei saanut peliaikaa. Hän on pelannut kuusi maaottelua (tilanne 20. kesäkuuta 2006).

## Lähteet